open-index/open-wikipedia-markdown huggingface dataset:
יואכים אנדרסן

**יואכים כריסטיאן אנדרסן** (בדנית: **Joachim Christian Andersen**; נולד ב-31 במאי 1996) הוא כדורגלן דני המשחק בעמדת הבלם בפולהאם ובנבחרת דנמרק.

## קריירת מועדונים
אנדרסן התחיל לשחק כדורגל כאשר הצטרף בגיל 4 לגרבה פוטבול, ממנה עבר לפ.צ. קופנהגן ולאחר מכן במיטיולן. באוגוסט , אנדרסן הצטרף לאקדמיה לכדורגל של טוונטה ששילמה תמורת כ-650 אלף אירו.

ב-8 בנובמבר 2013, אנדרסן ערך את הופעת הבכורה שלו בצעירי טוונטה. ב-7 במרץ 2015, אנדרסן ערך את הופעת הבכורה שלו בקבוצה הבוגרת במשחק הליגה נגד וילם II. שבוע לאחר מכן, חתם על חוזה עד לשנת . ב-22 במרץ, הבקיע את שער הבכורה שלו בקבוצה במשחק הליגה נגד חרונינגן.

ב-26 באוגוסט 2017, אנדרסן חתם על חוזה בסמפדוריה מהסרייה א'. ב-25 בפברואר 2018, אנדרסן ערך את הופעת הבכורה שלו בקבוצה במשחק הליגה נגד אודינזה. ב-8 בנובמבר 2018, חתם על חוזה חדש בקבוצה עד לשנת .

ב-12 ביולי 2019, אנדרסן חתם על חוזה לחמש שנים באולימפיק ליון מליגת העל הצרפתית תמורת כ-30 מיליון אירו ובכך הפך לכדורגלן הדני היקר בהיסטוריה וכך גם לכדורגלן היקר בתולדות המועדון. ב-2 באוקטובר 2019, אנדרסן ערך את הופעת הבכורה שלו בקבוצה במשחק במסגרת ליגת האלופות נגד ר.ב. לייפציג. ב-11 בנובמבר, הבקיע את שער הבכורה שלו בליגת האלופות בניצחון 1–3 נגד בנפיקה ליסבון.

ב-5 באוקטובר 2020, אנדרסן הושאל לפולהאם עד לסיום העונה. ב-19 בדצמבר 2020, אנדרסן הורחק בתיקו 1–1 נגד ניוקאסל יונייטד. ב-19 במרץ 2021, אנדרסן הבקיע את שערו הראשון בפולהאם בהפסד 1–2 ללידס יונייטד.

ב-28 ביולי 2021 הודיעה קריסטל פאלאס על החתמתו של אנדרסן בחוזה לחמש שנים בסכום של 17.5 מיליון יורו. ב-17 באוגוסט 2022 כבש שער בכורה בקבוצה, בהפסד 2–4 למנצ'סטר סיטי.

ב-23 באוגוסט 2024 חזר אנדרסן לפולהאם וחתם על חוזה לחמש שנים.

## קריירה בינלאומית
בצעירותו, אנדרסן שיחק בכל הנבחרות הצעירות של דנמרק. ב-15 באוקטובר 2019, אנדרסן ערך את הופעת הבכורה שלו בנבחרת הבוגרת בניצחון 0–4 נגד .

אנדרסן, נכלל בסגל הנבחרת לקראת יורו 2020.

נכלל בסגל נבחרת דנמרק לטורניר יורו 2024.

## קישורים חיצוניים

## הערות שוליים

קטגוריה:כדורגלנים דנים
קטגוריה:בלמי כדורגל דנים
קטגוריה:כדורגלני טוונטה
קטגוריה:כדורגלני סמפדוריה
קטגוריה:כדורגלני אולימפיק ליון
קטגוריה:כדורגלני פולהאם
קטגוריה:כדורגלני קריסטל פאלאס
קטגוריה:כדורגלני נבחרת דנמרק
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים דנים בהולנד
קטגוריה:ספורטאים דנים באיטליה
קטגוריה:ספורטאים דנים בצרפת
קטגוריה:ספורטאים דנים באנגליה
קטגוריה:דנים שנולדו ב-1996
יחסי בורקינה פאסו – צרפת

ממוזער|שגרירות בורקינה פאסו בפריז
**יחסי בורקינה פאסו–צרפת** הם יחסי החוץ בין בורקינה פאסו וצרפת.

## סקירה כללית
בשנת 1896 הביסו הצרפתים את ממלכת ואגאדוגו, והפכו אותה למדינת חסות צרפתית. בשנת 1898 היה רוב האזור שנקרא כיום בורקינה פאסו תחת כיבוש צרפתי. הצרפתים כינו את האזור בשם וולטה עילית, על שם הנהר וולטה שזרם בו, ושילבו אותו לתוך מערב אפריקה הצרפתית כחלק מהמושבה הצרפתית חוף השנהב. בשנת 1919 הוכרזה וולטה עילית כמושבה בפני עצמה, אך היא פורקה ב-5 בספטמבר 1932 ושטחה חולק בין המושבות חוף השנהב, מאלי וניז'ר. המושבה נוסדה מחדש ב-4 בספטמבר 1947 בגבולותיה בעת פירוקה. ב-11 בדצמבר 1958 חתם יו"ר המועצה המחוקקת של המושבה, מוריס יאמאוגו, על כניסתה לקונסיי דה ל'אנטאנט (מועצת מדינות ההסכמה, יחד עם חוף השנהב, דהומיי, וניז'ר) והמושבה קיבלה שלטון ריבוני מידי הצרפתים במסגרת הישות וולטה עילית. שנתיים לאחר מכן, באוגוסט 1960 זכתה עצמאות מלאה.

נשיא צרפת, עמנואל מקרון, ביקר בבורקינה פאסו בתאריכים 27–29 בנובמבר 2018.

נשיא בורקינה פאסו, רוק מארק כריסטיאן קאבורה, התקבל בביקור רשמי בפריז ב-14 באפריל 2017. את ביקורו הראשון בצרפת ערך באפריל 2016. כמו כן נסע לפריז בדצמבר 2016 לוועידת השותפים שאורגנה על ידי ארצו והבנק העולמי.

השר לאירופה וענייני חוץ, מר ז'אן-איב לה דריאן, ביקר בוואגאדוגו ב-16 במרץ וב-19 באוקטובר 2018. שר החוץ של בורקינה פאסו, אלפא בארי, ביקר בפריז לוועידת ההגנה על ילדים מפני המלחמה ב-21 בפברואר 2017, במהלכה גם נפגש עם ז'אן-מארק ארו.

בשנת 2019 בעזרת הצבא הצרפתי בוצע חילוץ בני הערובה בבורקינה פאסו.

באוגוסט 2023, בורקינה פאסו שמה קץ לאמנת כפל מס עם צרפת.

## יחסים כלכליים
צרפת היא הספקית השנייה בגודלה של בורקינה פאסו. בבורקינה פאסו פועלות כ-40 חברות בנות צרפתיות, המוערכות בכ-3,000 משרות ישירות. בסך הכול ישנן בערך 100 חברות בת או אינטרסים צרפתיים בבורקינה פאסו (השקעות ו/או הנהלה). מלאי ההשקעות הזרות הצרפתיות הישירות עמד על 193.5 מיליון אירו בשנת 2015. זה כיסה את התעשייה, הבנקים, הביטוח והבנייה (סוגיה-סאטום וקבוצת בויגוס). אורנג' נוכחת בבורקינה פאסו בעקבות רכישתה של Airtel.

## שיתוף פעולה תרבותי, מדעי וטכני
במהלך ועידת התורמים שהתקיימה בפריז בדצמבר 2016, אישרה צרפת את מקומה כשותפה המובילה עם 461 מיליון אירו לתקופת 2016–2020, ממוצע של 92 מיליון אירו בשנה. בורקינה פאסו היא אחת מ-17 מדינות המועדפות לסיוע בפיתוח מצרפת. בבורקינה פאסו מתמקדים בפיתוח בר קיימא, פיתוח אנושי, חקלאות וביטחון תזונתי, ממשל ושיתוף פעולה תרבותי.

## נציגויות דיפלומטיות
* בורקינה פאסו מחזיקה בצרפת שגרירות בפריז.
* צרפת מחזיקה בבורקינה פאסו שגרירות בוואגאדוגו.

## קישורים חיצוניים

* יחסי בורקינה פאסו–צרפת באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
רפובליקת דהומיי

**דהומיי**, באופן רשמי **הרפובליקה של דהומי** (בצרפתית: **République du Dahomey**) הוקמה ב-4 בדצמבר 1958 כמושבה עם שלטון עצמי בתוך הקהילה הצרפתית. לפני שהמושבה קיבלה אוטונומיה היא נקראה דהומיי הצרפתית, והייתה חלק מהאיחוד הצרפתי. ב-1 באוגוסט 1960 היא קיבלה עצמאות מלאה מצרפת.

בשנת 1975 שונה שם המדינה לבנין על שם מפרץ בנין (אשר נקרא על שם האימפריה של בנין אשר שלטה באזור העיר בנין, ניגריה של ימינו), שכן "בנין" נחשב לנייטרלי מבחינה פוליטית לכל העדות. הקבוצות במדינה, ואילו "דהומיי" הזכיר את ממלכת דהומיי אשר נשלטה על ידי שבט הפון.

## היסטוריה
הרפובליקה של דהומיי הפכה עצמאית מצרפת ב-1 באוגוסט 1960.  כלשונו של ההיסטוריון מרטין מרדית', המדינה הצעירה "הייתה משועבדת בכל קושי שניתן להעלות על הדעת: רצועת שטח קטנה מאזור החוף אל היבשה, היא הייתה צפופה, חדלת פירעון וסבלה מסכסוגי שבטים, חובות עצומים, אבטלה, שביתות תכופות מאבק כוח בלתי פוסק בין שלושה מנהיגים פוליטיים יריבים".  יריבים אלו היו ג'סטין אהומדג'ב-טומטין, ששלט בדרכים ובמרכזי המדינה, סורו-מיגן אפית'י, ששלט בדרום-מזרח, ואובר מאגה, שבסיס הכוח שלו היה ממוקם בצפון. 

עם עצמאותה הפך מאגה לנשיאה הראשון של דהומיי. משבר פוליטי בשנת 1958, לפני עצמאות המדינה, הוביל לכך שהתנועה הדמוקרטית של דהומיי בראשות מאגה הצטרפה לממשלה קואליציונית, כאשר משבר שלאחר מכן הביא לכך שמאגה הפך לראש הממשלה באפריל 1959.  אולם פשרה זו לא הצליחה לפתור את בעיותיה של דהומיי, ומרד פרץ באוקטובר 1963, שהגיע לשיאו בהפיכה, והחלפתו של מאגה לנשיאה באפיתיה. גם מהלך זה לא הצליח להביא ליציבות, ואפיתיה הודח בהפיכה נוספת, בדצמבר 1965. 

בעקבות ההפיכה ב-1965 הפך קולונל כריסטוף סוגלו לנשיא. הוא היה ותיק מהצבא הצרפתי, ראה את עצמו כשארל דה גול של דהומיי, ואסר על כל פעילות פוליטית במטרה המוצהרת לייצב את המדינה.  השלטון האזרחי הוחזר למעשה בשנת 1968, אך המהומה של השנים הקודמות גרמה לכך שהצבא נותר שחקן מרכזי בפוליטיקה של דהומיי, כאשר נשיאים אזרחיים נזקקו לתומכיהם הצבאיים.  באוקטובר 1972, הפיכה (החמישית בתולדות המדינה) בראשותו של מתייה קריקו הדיחה ממשלה אזרחית (שבראשה עמד טריומווירט המורכב מאחומדגבה, אפיתיה ומאגה). קריקו המשיך להצהיר על תמיכתו במרקסיזם-לניניזם, והכריז על סיומה של הרפובליקה של דהומיי והקמתה של הרפובליקה העממית של בנין ב-30 בנובמבר 1975. 

## בסרט
דהומיי נבחרה לכמה ממיקומי הצילומים בסרט **הקומיקאים**, עם צוות כוכבים שכלל את ריצ'רד ברטון, אליזבת טיילור, ליליאן גיש, ג'יימס ארל ג'ונס, רוסקו לי בראון, אלק גינס, ריימונד סנט ז'אק, גלוריה פוסטר, זאקס מוקאה, פול פורד, ג'ורג' סטנפורד בראון, פיטר יוסטינוב, דוטה סק וסיסלי טייסון. הסרט הוא סיפור רומן ניאוף שהונח על רקע האיטי בתקופת הדיקטטורה הסוערת של פרנסואה דובליה, (המכונה "פאפא דוק"). דהומיי דומה להאיטי במובנים רבים, מבחינה גאוגרפית ותרבותית, והיה בטוח יותר לצלם שם מאשר בהאיטי.

## הערות שוליים

קטגוריה:בנין: היסטוריה
קטגוריה:מדינות וטריטוריות שהוקמו ב-1958
ג'וני ויליאמס

**ג'וני ויליאמס** (באנגלית: **Jonny Williams**; נולד ב-9 באוקטובר 1993) הוא כדורגלן ולשי, המשחק בעמדת הקשר בג'ילינגהאם.

## קריירת מועדונים
ויליאמס התחיל את הקריירה שלו בקבוצת הילדים של קריסטל פאלאס, אליה הצטרף בגיל 9 והמשיך לשחק בה עד לקבוצת הבוגרים. ב-16 באוגוסט 2011, ויליאמס ערך את הופעת הבכורה שלו בקבוצה הבוגרת במשחק הליגה נגד קובנטרי סיטי. ב-13 בספטמבר 2011, ויליאמס הבקיע את שער הבכורה שלו בקבוצה במשחק נגד ויגאן את'לטיק במסגרת גביע הליגה האנגלי. במהלך העונה, ויליאמס סבל מפציעה ולא זכה להרבה דקות משחק, אך בסיומה חתם על חוזה לחמש שנים במועדון.

ב-27 בפברואר 2014, ויליאמס הושאל לאיפסוויץ' טאון לתקופה של חודש. ב-29 בספטמבר 2014, ויליאמס הושאל בשנית לאיפסוויץ' עד לאמצע העונה, אך חזר אליה במרץ  עד לסיום העונה.

ב-10 בספטמבר 2015, ויליאמס הושאל לנוטינגהאם פורסט בהסכם שנחתם עד ל-16 בינואר 2016, אך הוא עזב את הקבוצה טרם סיום החוזה עקב פציעות.

ב-22 בינואר 2016, ויליאמס חתם במילטון קיינס דונס לתקופה של 93 ימים. ב-31 באוגוסט 2016, חזר לקדנציה רביעית באיפסוויץ' טאון בה שיחק עד לסיום העונה.

ב-31 באוגוסט 2017, ויליאמס הושאל לסנדרלנד עד לסיום העונה. ב-24 בפברואר 2018, ויליאמס כבש את השער הראשון שלו בסנדרלנד בתיקו 3-3 נגד מידלסברו.

ב-4 בינואר 2019, ויליאמס שוחרר מקריסטל פאלאס וחתם בצ'רלטון את'לטיק עד לסיום העונה. ב-18 ביולי 2019, ויליאמס חתם על חוזה לשנה נוספת במועדון. ב-31 באוקטובר 2020, ויליאמס הבקיע את שער הבכורה שלו במועדון בניצחון 0–2 נגד פורטסמות'.

ב-1 בפברואר 2021, ויליאמס חתם בקארדיף סיטי.

ב-13 באוגוסט 2021 ויליאמס חתם בסווינדון טאון.

ב-14 ביוני 2023 חתם בג'ילינגהאם
## קריירה בינלאומית
ויליאמס, גדל באנגליה, אך החליט לייצג את ויילס. הדבר התאפשר בזכות העובדה שאביו נולדת בעיר אנגלסי. ויליאמס, הוא השחקן השני הצעיר בתולדות הנבחרת הצעירה של ויילס.

ב-3 באוקטובר 2011, ויליאמס זומן לראשונה לסגל הנבחרת הבוגרת. ב-22 במרץ 2013, ויליאמס ערך את הופעת הבכורה שלו בנבחרת הבוגרת בניצחון 2–1 נגד . באוקטובר , ויליאמס הבקיע את שער הבכורה שלו בנבחרת בניצחון 0–1 נגד .

ויליאמס, נכלל בסגל הנבחרת לקראת יורו 2020.

נכלל בסגל נבחרת ויילס לטורניר מונדיאל 2022.

## תארים
; קארדיף סיטי
*פלייאוף העלייה של הפוטבול ליג צ'מפיונשיפ: 

; צ'רלטון את'לטיק
*פלייאוף העלייה של הפוטבול ליג הראשונה: 

; אישיים
*הכדורגלן הצעיר של השנה בקריסטל פאלאס: 
*שער העונה של איפסוויץ' טאון: 

## קישורים חיצוניים

## הערות שוליים

קטגוריה:כדורגלנים ולשים
קטגוריה:קשרי כדורגל ולשים
קטגוריה:כדורגלני קריסטל פאלאס
קטגוריה:כדורגלני איפסוויץ' טאון
קטגוריה:כדורגלני נוטינגהאם פורסט
קטגוריה:כדורגלני מילטון קינס דונס
קטגוריה:כדורגלני סנדרלנד
קטגוריה:כדורגלני צ'רלטון את'לטיק
קטגוריה:כדורגלני קארדיף סיטי
קטגוריה:כדורגלני סווינדון טאון
קטגוריה:כדורגלני ג'ילינגהאם
קטגוריה:כדורגלני נבחרת ויילס
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ולשים שנולדו ב-1993
ג'ורדן לארסון

**ג'ורדן לארסון** (בשוודית: **Jordan Larsson**; נולד ב-20 ביוני 1997) הוא כדורגלן שוודי המשחק בעמדת החלוץ בפ.צ. קופנהגן.

## קריירת מועדונים
לארסון, נולד ברוטרדם שבהולנד. הוא בנו של כדורגלן העבר הנריק לארסון ונקרא על שמו של מייקל ג'ורדן. כאשר היה בן 7, לארסון הצטרף ללה מאסיה. בגיל 9, חזר עם משפחתו לשוודיה והצטרף לקבוצת הילדים של הוגבורג. בגיל 15, הצטרף לקבוצה הבוגרת ששיחקה בליגה הרביעית השוודית.

ב-24 ביולי 2014, לארסון חתם לחמש שנים בהלסינגבורג מליגת העל השוודית. 3 ימים לאחר מכן, לארסון ערך את הופעת הבכורה שלו בקבוצה בתיקו 1-1 נגד ארברו. ב-26 באוגוסט, לארסון הבקיע צמד בניצחון 1–4 נגד טורסלנדה במסגרת הגביע השוודי. בנובמבר , מונה אביו למאמנו בהלסינגבורג. ב-6 ביוני 2015, לארסון הבקיע את שער הליגה הראשון שלו בקבוצה, בניצחון 0–3 נגד אטווידברג.

ב-2 בינואר 2017, לארסון חתם בניימכן מליגת העל ההולנדית. 10 ימים לאחר מכן, לארסון ערך את הופעת הבכורה שלו בקבוצה בניצחון 0–1 נגד וילם II. ב-18 באוגוסט, הבקיע צמד בניצחון 1–3 נגד אלמיירה סיטי.

ב-2 בינואר 2018, לארסון חזר לשוודיה, כאשר חתם לשלוש שנים בנורשפין. ב-23 באוגוסט 2018, לארסון הבקיע שלושער בניצחון 0–10 נגד ברוטבי מהליגה השישית, במסגרת הסיבוב השני של הגביע השוודי. ב-18 ביולי 2019, לארסון ערך את הופעת הבכורה שלו בזירה האירופית, בניצחון 1–2 נגד סנט פטריק את'לטיק האירית במסגרת מוקדמות הליגה האירופית, בו גם הבקיע את שער הבכורה שלו בזירה האירופית.

ב-2 באוגוסט 2019, לארסון חתם בספרטק מוסקבה מליגת העל הרוסית תמורת כ-4 מיליון אירו. ב-27 באוקטובר 2019, לארסון הבקיע צמד בניצחון 0–3 בדרבי נגד לוקומוטיב מוסקבה.

ב-5 באוגוסט 2022 חתם לשלוש עונות בשאלקה 04. ב-28 בינואר 2023 הושאל לפ.צ. קופנהגן.

## קריירה בינלאומית
בצעירותו, לארסון שיחק בנבחרות הצעירות של שוודיה. ב-7 בינואר 2018, לארסון ערך את הופעת הבכורה שלו בנבחרת הבוגרת, בתיקו 1-1 נגד  במשחק ידידות שנערך באבו דאבי. יומיים לאחר מכן, הבקיע את שער הבכורה שלו בנבחרת במשחק ידידות נגד  שנערך בדוחה.

לארסון נכלל בסגל הנבחרת לקראת יורו 2020.

## קישורים חיצוניים

## הערות שוליים

קטגוריה:כדורגלנים שוודים
קטגוריה:חלוצי כדורגל שוודים
קטגוריה:הלסינגבורג: כדורגלנים
קטגוריה:כדורגלני הלסינגבורג
קטגוריה:כדורגלני ניימכן
קטגוריה:כדורגלני נורשפין
קטגוריה:כדורגלני ספרטק מוסקבה
קטגוריה:כדורגלני א.י.ק סולנה
קטגוריה:כדורגלני שאלקה 04
קטגוריה:כדורגלני פ.צ. קופנהגן
קטגוריה:כדורגלני נבחרת שוודיה
קטגוריה:כדורגלני יורו 2020
קטגוריה:ספורטאים שוודים בהולנד
קטגוריה:ספורטאים שוודים ברוסיה
קטגוריה:ספורטאים שוודים בגרמניה
קטגוריה:ספורטאים שוודים בדנמרק
קטגוריה:שוודים שנולדו ב-1997
עונת 1979/1980 בליגת העל ההולנדית

**עונת 1979/1980** הייתה העונה ה-24 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. ויטסה ארנהם והארלם ירדו לליגת המשנה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו אקסלסיור רוטרדם ווילם II שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.

### טבלת הליגה

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-1980
קטגוריה:תחרויות כדורגל ב-1979
קטגוריה:1980 בהולנד
תומאס איאן גריפית

**תומאס איאן גריפית** (באנגלית: **Thomas Ian Griffith**; נולד ב-18 במרץ 1962) הוא שחקן, מפיק, סופר ואמן לחימה אמריקאי, שכיכב בסרטים ובטלוויזיה. הוא התפרסם כשגילם את טרי סילבר בסרט "קראטה קיד 3" משנת 1989, תפקיד שהוא חזר לגלם בסדרת הטלוויזיה של נטפליקס, "קוברה קאי".

## ביוגרפיה
גריפית נולד בהרטפורד, קונטיקט, בנם של מרי אן (לבית אוניל), שעבדה בסטודיו למחול, ושל תומאס ג'וזף גריפית'.

## קריירה
הופעת הבכורה של גריפית בקולנוע הייתה בסרט "קראטה קיד 3" משנת 1989, בו גילם את טרי סילבר, מומחה יריב באמנויות לחימה המשפיע על דניאל לרוסו נגד חברו והמנטור שלו מיאגי.

בשנת 1996, כיכב בסרט "הולו פוינט" לצד טיה קארר, ודונלד סאת'רלנד. הוא הופיע גם בסרט "ערפדים" של הבמאי ג'ון קרפנטר משנת 1998 בתפקיד הערפד הראשי ג'אן וולק, ובסרט "XXX", משנת 2002, בו גילם את הסוכן ג'ים מקגראת'.

תפקיד הטלוויזיה הראשון שלו היה באופרת הסבון "עולם אחר", בתפקיד קטלין יואינג, אותו שיחק בין השנים 1984–1987. בשנת 1999 שיחק בסרט הטלוויזיה "Secret of Giving" לצד ריבה מקנטייר. באותה שנה, הוא הופיע בקליפ של מקנטייר לשיר "מה אתה אומר". הוא גם גילם את דמותו של השחקן רוק הדסון בסרט טלוויזיה משנת 1990, "רוק הדסון". הוא הופיע בהופעות אורח במספר סדרות טלוויזיה טלוויזיה, כולל "כחום הלילה", "סוכן סמוי" ו"מגרש ביתי".

בין השנים 2013–2017, כתב מעת לעת את התסריט לכמה מפרקי הסדרה "גרים" ובה הוא גם מפיק שותף החל משנת 2015.

בשנת 2021, פורסם כי הוא ישחזר את תפקידו כטרי סילבר אותו גילם בסרט "קראטה קיד 3", בעונה הרביעית של סדרת הטלוויזיה "קוברה קאי".

## חיים אישיים
גריפית נשוי לשחקנית מרי פייג' קלר מאז 1991, ולהם שני בנים. הוא מחזיק בחגורה שחורה בקנפו קראטה וטאקוונדו.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי קונטיקט
קטגוריה:הרטפורד: אישים
קטגוריה:אמני לחימה אמריקאים
קטגוריה:שחקני קולנוע וטלוויזיה אמריקאים
קטגוריה:מפיקים אמריקאים
קטגוריה:תסריטאי טלוויזיה אמריקאים
קטגוריה:קונטיקט: ספורטאים
קטגוריה:אמריקאים שנולדו ב-1962
השתגעתי

"**השתגעתי**" הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-6 באוקטובר 2015, על ידי חברת התקליטים הפי"ל, כסינגל השביעי מתוך האלבום. הסינגל הבא שהוציאה אחריו הוא "באמצע יום", שיצא לאור בפברואר 2016.

השיר הגיע למקום השני במדיה פורסט ולמקום הרביעי ברדיו אמצע הדרך.

## רקע וכתיבה
השיר נכתב על ידי מאיה בוסקילה ודיקלה והופק על ידי ינון יהל. ברדיו סול סקרו את השיר וכתבו "עם רקורד מדהים של שרשרת להיטי ענק, ולקראת אלבום חדש שייצא בקרוב, מוציאה מאיה בוסקילה את "השתגעתי". סינגל חדש שכתבה והלחינה יחד עם דיקלה. שילוב כוחות של שתיים מהקולות הנשיים בשטח".

### גלגלצ
בתקופה בה יצא השיר הסתכסכה בוסקילה עם תחנת הרדיו גלגלצ, באומרה: "גלגלצ תחנה של בריונים", תוך הסתייגות משיטת הפעילות של התחנה. בהמשך, הצהירה במאקו כי "השתגעתי" הוא "להיט שעובד נפלא בהופעות ומקום ראשון בכל תחנות הרדיו, וגלגלצ לא הכניסו אותו לפלייליסט כנקמה בי. כשיש עניינים אישיים אתה כבר לא מקצועי. וכשזה לא מקצועי אתה צריך מישהו מקצועי שיטפל בזה". כאמור, השיר דורג במצעדים של מדיה פורסט, רדיו אמצע הדרך ורשת ג', אך לא בזה של גלגלצ.

## וידאו קליפ
הווידאו קליפ הרשמי של השיר פורסם ב-26 באוקטובר 2015, שלושה שבועות לאחר צאתו כסינגל. בתחילת הקליפ, ניתן לראות את בוסקילה בחדר חשוך והבזקים של ברקים מסביבה. בהמשך, ניתן לראות את פרצופה מוטמע בתוך פרצוף של גבר ואותה מתחילה לשיר את השיר. לאורכו של הקליפ מופיעים הגבר ובוסקילה בסצנות שונות.

נכון למאי 2021, מונה הצפיות של הקליפ והאודיו עומדים על למעלה מ-130 אלף צפיות.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים שנכתבו על ידי מאיה בוסקילה
קטגוריה:שירים שהופקו על ידי ינון יהל
גלאסבוקס

**גלאסבוקס בע"מ** היא חברה ציבורית ישראלית לשירותי מחשוב המספקת, במודל תוכנה כשירות, תוכנה לניתוח נתוני גלישה בערוצים דיגיטליים (אתרי אינטרנט ואפליקציות מובייל).

ניירות הערך של החברה נסחרים בבורסה לניירות ערך בתל אביב החל מיוני 2021.

## היסטוריה

החברה נוסדה ב-25 בנובמבר 2010 בשם קלריסייט בע"מ. ב-14 באפריל 2016 שינתה את שמה ל"גלאסבוקס דיגיטל בע"מ", וב-8 במאי 2016 שינתה את שמה לשם הנוכחי, גלאסבוקס בע"מ. מייסדי החברה הם יואב שרייבר (מנהל התפעול), ירון גואטה (דירקטור ו-CTO) וחנן בלומשטיין. מנכ"ל החברה הוא ירון מורגנשטרן. בשנת 2015 הקימה החברה חברה בת באנגליה, Glassbox Digital UK Ltd, ובשנת 2016 הקימה החברה חברה בת בארצות הברית, Glassbox US Inc. ב-15 באוקטובר 2020 השלימה החברה, באמצעות חברת הבת האנגלית, את רכישת החברה האנגלית SessionCam, שטרם רכישתה התחרתה בחברה.

באוקטובר 2018 גייסה החברה 40 מיליון דולר. באפריל 2020 גייסה החברה 40 מיליון דולר. ביוני 2021 הונפקו ניירות הערך של החברה בבורסה לניירות ערך בתל אביב בשווי שוק של למעלה ממיליארד שקל.

מוצר הדגל של החברה, מערכת Glassbox, נועד לספק ללקוחותיו, לפי דיווחי החברה,
* מיקסום חוויית המשתמש בערוץ הדיגיטלי;
* ייעול ושיפור השירות בערוץ הדיגיטלי;
* הגדלת המכירות בערוץ הדיגיטלי;
* שיפור רמת האבטחה והציות של הערוץ הדיגיטלי.

מוצר נוסף של החברה הוא מערכת SC של החברה הבת SessionCam

אצל מרבית הלקוחות מוצרי החברה מוטמעים בענן מחשוב (כגון Amazon Web Services או Microsoft Azure) המנוהל על ידי החברה, אך מתאפשרת גם התקנה במרכז המחשוב של הלקוח או בענן פרטי (או שילוב בין השיטות). בתחילת יוני 2021 היו לחברה כ-350 לקוחות, בהם הבנקים ולס פארגו, סיטיגרופ, ג'יי פי מורגן צ'ייס ובנק אוף אמריקה.

בפברואר 2019 פרסם אתר TechCrunch תחקיר לפיו אפליקציות iOS פופולריות משתמשות בשירותי גלאסבוקס לשם מעקב אחר פעילות המשתמשים בהן. בעקבות הפרסום פנתה חברת אפל למפתחים להסיר את הקוד שמאפשר זאת, או ליידע את המשתמשים על מעקב זה. חברת גלאסבוקס הוכיחה שאינה פוגעת בפרטיות המשתמשים, ובכך התאפשר המשך פעילותה.

במאי 2024 הוסכם על מיזוג משולש הופכי של החברה עם חברת Alicorn Galaxy, ותימחק מהמסחר בבורסה. העסקה היא לפי שווי חברה של 150 מיליון דולר (כ-550 מיליון ש"ח), שהוא פחות מחצי השווי שלפיו הונפקה לציבור.

## קישורים חיצוניים
* 

* גלאסבוקס בע"מ - תשקיף הנפקה ראשונה לציבור, באתר "מאיה", יוני 2021

## הערות שוליים

קטגוריה:חברות תוכנה ישראליות
קטגוריה:חברות שירותי מחשוב ישראליות
קטגוריה:פתח תקווה: חברות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-2010
טקס פרסי האקדמיה הבריטית לטלוויזיה 2021

**טקס פרסי האקדמיה הבריטית לטלוויזיה 2021** נערך ב-6 ביוני 2021, כהוקרה על הצטיינות בטלוויזיה בריטית בשנת 2020. שמות המועמדים פורסמו ב-28 באפריל 2021, ואילו המועמדים לפרס "רגעים שחייבים לראות של וירג'ין מדיה" פורסמו יום קודם, ב-27 באפריל 2021. את הטקס הנחה השחקן ריצ'רד איואדי שנה שנייה ברציפות.

התוכנית היחידה שזכתה במספר פרסים הייתה "להרוס אותך", בכיכובה של יוצרת הסדרה מיקיילה קול, שזכתה בפרס המיני-סדרה הטובה ביותר והשחקנית הטובה ביותר.

## זוכים ומועמדים
[שמאל|ממוזער|150px|[פול מסקל, זוכה פרס השחקן הטוב ביותר]]
[שמאל|ממוזער|150px|[מיקיילה קול, זוכת פרס השחקנית הטובה ביותר ושותפה לפרס עבור המיני-סדרה הטובה ביותר]]
[שמאל|ממוזער|225x225 פיקסלים|[איימי לואו ווד, זוכת פרס ההופעה הקומית הנשית הטובה ביותר]]
שמאל|ממוזער|203x203 פיקסלים|רומש רנגנתן, זוכה פרס הופעת הבידור הטובה ביותר

## קישורים חיצוניים
* פרס באפט"א לטלוויזיה

## הערות שוליים

קטגוריה:טקסי פרס באפט"א
קטגוריה:2021 בממלכה המאוחדת
פורד מאבריק (2021)

**פורד מאבריק** (באנגלית: **Ford Maverick**) היא מכונית קומפקטית במרכב טנדר בעלת חמישה מקומות ישיבה, שמיוצרת על ידי פורד משנת 2021. היא הוצגה ביוני 2021. המאבריק הוא הטנדר הקטן ביותר של פורד, והוא משווק בשוק האמריקאי בלבד. כשבוע לאחר הצגתו קיבלה פורד כ-36,000 הזמנות למאבריק. באוגוסט 2021 בוצעו למעלה מ-100,000 הזמנות לטנדר.

## היסטוריה
בינואר 2019 הכריזה פורד על כוונתה להשיק טנדר המבוסס על פלטפורמת פורד C2 המשמש את פורד פוקוס. שמה של הפורד מאבריק מגיע עוד משנות השבעים עם מכונית קומפקטית בשם פורד מאבריק שיוצרה בין השנים 1969–1977.

## מפרט טכני
המאבריק משווקת עם שתי יחידות הנעה.
* מערכת הנעה היברידית המשלבת בין מנוע בנזין בנפח 2.5 ליטר המספק כ-167 כוחות סוס עם מנוע חשמלי המספק כ-127 כוחות סוס. תיבת הילוכים רציפה.
* מנוע בנזין בנפח 2.0 ליטר טורבו המספק כ-250 כוחות סוס. תיבת הילוכים אוטומטית בעלת שמונה הילוכים. ישנה אפשרות להנעה קדמית או הנעה כפולה.

## קישורים חיצוניים

* 

## הערות שוליים

מאבריק (2021)
קטגוריה:טנדרים
קטגוריה:כלי רכב המיוצרים במקסיקו
קטגוריה:דגמי מכוניות שהושקו ב-2021
פלטפורמת פורד C2

**פלטפורמת פורד C2** (באנגלית: **Ford C2 platform**) היא פלטפורמת רכב שפותחה על ידי פורד משנת 2018. היא החליפה את פלטפורמת פורד C1 שימשה את המכוניות קומפקטיות שלה. המודולריות של הפלטפורמה מאפשרת להשתמש בה לדגמים שונים, המפחיתים עלויות פיתוח על פני כלי רכב נוספים. שלא כמו קודמה ניתן להשתמש בה למכוניות עם בסיס גלגלים ארוך.

מכוניות שמשתמשות בפלטפורמה הזאת נבדקו וקיבלו ציון טוב בכל הנוגע למאפייני הנסיעה.

## דגמים המשתמשים בפלטפורמת C2

* פורד פוקוס - מהדור הרביעי
* פורד קוגה - מהדור השלישי
* פורד ברונקו ספורט
* פורד מאבריק
* לינקולן קורסאייר
* פורד מונדיאו (סין)
* פורד איוס
* לינקולן זפיר (סין)

## הערות שוליים

+
קטגוריה:פלטפורמות רכב
יחסי סיישל–צרפת

ממוזער|שגרירות סיישל בפריז
**יחסי סיישל–צרפת** הם יחסי החוץ בין סיישל וצרפת.

## סקירה כללית
בשנת 1756 תפסו הצרפתים את האיים וכינו אותם על שם שר האוצר הצרפתי, ז'אן מורו דה סשל . הבריטים נאבקו עם הצרפתים על השליטה בסיישל בין השנים 1794–1811 עד שלבסוף האיים עברו אליהם בשנת 1814.

היחסים הדו-צדדיים בין צרפת לסיישל נחשבים למצוינים. כאשר התקפות פיראטיות על סיישל החלו בתחילת 2009, תגובתה המהירה והיעילה של צרפת, שכללה סיוע של כוחות הצבא הצרפתי באזור האוקיינוס ההודי הדרומי (FAZSOI) למשמר החופים של סיישל זכתה להערכה רבה. בממוצע, הצי הצרפתי מגיע לוויקטוריה פעמים רבות, כחלק משיתוף הפעולה הביטחוני בין המדינות. יחסים אלו מתקיימים במידה רבה בשל קרבתה של ראוניון, המהווה טריטוריה צרפתית. אין מחלוקות טריטוריאליות ריבוניות בין צרפת לסיישל והנושא השנוי במחלוקת הנוגע להחלטת משרד הכלכלה והאוצר ב-6 בינואר 2020 להוסיף את סיישל לרשימת המדינות והשטחים שאינם משתפים פעולה (NCCT) ביחס לנושאי מס, הידועים לרוב רשימת מקלטי המס, עקב אי-החלפת מידע.

## יחסים כלכליים
צרפת היא שחקנית כלכלית מרכזית בסיישל והייתה הלקוחה השלישית בגודלה במדינה והספקה השנייה בגודלה בשנת 2018. בשנת 2019 הסתכם הסחר בין צרפת לסיישל ב-159 מיליון אירו, בהשוואה ל-178 מיליון אירו בשנת 2018. הייצוא הצרפתי לסיישל בשנת 2019 הסתכם ב-57 מיליון אירו (61 מיליון אירו בשנת 2018). היבוא הצרפתי מאיי סיישל עמד על 102 מיליון אירו בשנת 2019 (117 מיליון אירו בשנת 2018), ומהווה גירעון סחר צרפתי של 46 מיליון אירו לשנת 2019. יבוא צרפת מסיישל מורכב כמעט כולו מטונה משומר (90 מיליון אירו).

אולם האינטרסים הצרפתיים נותרים מוגבלים בהתחשב בגודל השוק. מבחינת המניות, צרפת הייתה המשקיעה הזרה השנייה בגודלה בסיישל בשנת 2018, לאחר מאוריציוס. הנוכחות הצרפתית מתרכזת בכמה מגזרים כמו ציי דיג (SAPMER), קייטרינג לחברות תעופה (SERVAIR), הובלות בינלאומיות (AGS) וטיפול במים (Eiffage / Hydrotech). כמה מפעילים צרפתים נוכחים באופן פרטני בתיירות (אירוח, קייטרינג, השכרת סירות, מועדוני צלילה וכו') ובפעילויות שירות אחרות (ייעוץ, נדל"ן, מולטימדיה וכו').

## שיתוף פעולה תרבותי, מדעי וטכני
במאי 2016 נחתם הסכם בין משרד התיירות והתרבות של סיישל לבין מוזיאון הצי הלאומי הצרפתי אשר יספק לממשלת סיישל את המומחיות שלה (למשל הכשרה) להקמת מוזיאון ימי של סיישל. סיישל מצידה תתמוך במוזיאונים הלאומיים של חיל הים הצרפתי על ידי מתן מומחיותה בתיקון ושיפוץ דגמים ימיים. שיתוף פעולה פורה נערך גם עם מוזיאון הטבע בפריז.

לאוניברסיטה החדשה של סיישל (שנוסדה בשנת 2011) יש שותפויות עם האוניברסיטאות בורדו, פריז וראוניון, כאשר ההסכם אמור להיחתם בקרוב עם האחרונה להכשרת רופאים מתמחים.

## נציגויות דיפלומטיות
* סיישל מחזיקה בצרפת שגרירות בפריז.
* צרפת מחזיקה בסיישל שגרירות בוויקטוריה.

## קישורים חיצוניים

* יחסי סיישל–צרפת באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הממלכה המאוחדת – סיישל

[ממוזער|נשיא סיישל [ג'יימס מישל (מימין) וראש ממשלת בריטניה דייוויד קמרון בעת חתימה על הסכם לשיתוף פעולה בלוחמה בשוד ימי, 2012]]
**יחסי הממלכה המאוחדת–סיישל** הם יחסי החוץ בין הממלכה המאוחדת וסיישל.

## סקירה כללית
בשנת 1756 תפסו הצרפתים את האיים וכינו אותם על שם שר האוצר הצרפתי, ז'אן מורו דה סשל .

הבריטים נאבקו עם הצרפתים על השליטה בסיישל בין השנים 1794 ו-1811 עד שלבסוף האיים עברו אליהם בשנת 1814. סיישל הפכה למושבה של הכתר הבריטי. רק בשנת 1976 ניתנה עצמאות לאיים שנשארו חלק מחבר העמים הבריטי, ומיד לאחר קבלת העצמאות כוננו שתי המדינות יחסים דיפלומטיים.

## נציגויות דיפלומטיות
* סיישל מחזיקה בבריטניה נציבות עליונה בלונדון.
* בריטניה מחזיקה בסיישל נציבות עליונה בוויקטוריה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סאו טומה ופרינסיפה – צרפת

**יחסי סאו טומה ופרינסיפה–צרפת** הם יחסי החוץ בין סאו טומה ופרינסיפה וצרפת.

## סקירה כללית
השפה הרשמית בסאו טומה ופרינסיפה היא פורטוגזית, אך היחסים בין צרפת לסאו טומה ופרינסיפה מושתתים על זיקה משותפת לשפה הצרפתית, שהיא נושא חובה לכל תלמידי בתי הספר התיכוניים. סאו טומה ופרינסיפה הצטרפה לארגון הבינלאומי לה פרנקופוני בשנת 1997. הצטרפות זו טיפחה את שילוב הארכיפלג בסביבה האזורית הפרנקופונית.

## יחסים כלכליים
הייצוא הצרפתי זכה לצמיחה משמעותית בשנים האחרונות והגיע ל-3.2 מיליון אירו בשנת 2017 (עלייה של 168%) עקב עלייה מתמדת במכירת הציוד המכני הצרפתי וחומר חשמלי, אשר בשנת 2017 היוו כמעט שלושה רבעים מהמכירות הצרפתיות. היבוא הצרפתי נותר גם נמוך יחסית וירד באופן עקבי מאז 2016, וצנח מתחת למיליון אירו בשנת 2017. הוא מורכב בעיקרו ממוצרים חקלאיים, בעיקר קקאו וקפה.

## נציגויות דיפלומטיות
* סאו טומה ופרינסיפה מיוצגת בצרפת באמצעות שגרירותה בבריסל, בלגיה, ובנוסף מחזיקה קונסוליות כבוד בפריז ובמרסיי.
* צרפת מיוצגת בסאו טומה ופרינסיפה באמצעות שגרירותה בליברוויל, גבון.

## קישורים חיצוניים

* יחסי סאו טומה ופרינסיפה–צרפת באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
שער הניצחון (מוסקבה)

**שער הניצחון המוסקבאי** (ברוסית: **Московские Триумфальные ворота**) הוא שער ניצחון, הממוקם במוסקבה.

השער נבנה בשנים 1829–1834 לפי פרויקט של אוסיפ בובה, בכיכר טברסקאיה זסטבה, כהוקרה על ניצחון העם הרוסי במלחמה להגנת המולדת 1812.

השער פורק בשנת 1936. עותק של השער נבנה בשנים 1966–1968 בשדרת קוטוזובסקי פרוספקט, כיום - כיכר הניצחון באזור הר ההשתחוות. תחנת המטרו הקרובה ביותר היא פארק פובדי.

## קישורים חיצוניים

## הערות שוליים

קטגוריה:מוסקבה: אנדרטאות
קטגוריה:פסלים (יצירות)
קטגוריה:מוסקבה: מבנים
קטגוריה:שערי ניצחון
יחסי גרמניה–סיישל

**יחסי גרמניה–סיישל** הם יחסי החוץ בין גרמניה וסיישל.

## היסטוריה
הרפובליקה של סיישל הפכה עצמאית ב-29 ביוני 1976, וב-3 ביולי 1976 כוננו סיישל והרפובליקה הדמוקרטית הגרמנית יחסים דיפלומטיים. הרפובליקה הפדרלית של גרמניה כוננה גם היא יחסים דיפלומטיים עם סיישל ב-18 בינואר 1977. היחסים המדיניים הם טובים ושיתוף הפעולה הדו-צדדי הוא הרמוני וידידותי.

## יחסים כלכליים
בשנת 2019 ביקרו 72,500 גרמנים באיים והפכו את השוק הגרמני לשוק המוביל של סיישל עם עלייה של 18 אחוזים לעומת השנה שקדמה לה. התיירות מהווה כ-26 אחוזים מהתוצר המקומי הגולמי ותיירות הייתה המגזר הכלכלי העיקרי ואחד ממקורות המטבע החוץ העיקריים במדינה, לצד ענף הדייג ושירותי הפיננסים.

תיירים גרמנים כמו גם עסקים הפעילים בתחום האנרגיה המתחדשת מהווים את עמוד השדרה של חילופי כלכלה ישירים בין גרמניה לסיישל. בשנת 2017 שווי המסחר-הדו צדדי היה 30.9 מיליון דולר. גרמניה ייצאה סחורות בשווי 16.6 מיליון דולר לסיישל, בעיקר מכונות, מוצרי חשמל ואופטיקה. יבוא גרמניה מסיישל בעיקר דגים ומוצרי דגים הסתכם ב-14.3 מיליון דולר.

בגלל הכנסות המדינה הגבוהות יחסית לנפש בהשוואה לאפריקה שמדרום לסהרה (מעל 16,434 דולר בשנת 2018), סיישל אינה מדינה שותפה לשיתוף פעולה לפיתוח גרמני. יש לה, עם זאת, הסכמי שיתוף פעולה עם קרן המטבע הבינלאומית והבנק העולמי וכן אירופה ובנק האפריקאי לפיתוח.

## שיתוף פעולה
איי סיישל מקדמים בהצלחה את השימוש באנרגיה מתחדשת: החשמל הסביבתי הראשון של המדינה הופק על ידי טורבינות רוח מאז 2013. היו כמה פרויקטים של אנרגיה סולארית שמבוצעות על ידי חברות גרמניות כחלק מהמתחדשים של המשרד הפדרלי לענייני כלכלה ואנרגיה. איי סיישל תומכים ב"כלכלה הכחולה "כמנגנון למימוש פיתוח כלכלי בר קיימא המתבסס על כלכלה מבוססת אוקיינוס.

בהקשר של יוזמת האקלים הבינלאומית, המשרד הפדרלי הגרמני לאיכות הסביבה, שמירת טבע, בנייה ובטיחות גרעינית (BMUB), תומך בסיישל בשבעה פרויקטים אזוריים.

שירות החילופין האקדמי הגרמני מציע מלגות ללימוד, לימוד או מחקר בגרמניה ובאיי סיישל. בשנת 2018 היו 8 סטודנטים גרמנים באיי סיישל ושלושה בעלי מלגות מאיי סיישל בגרמניה.

בספטמבר 2018, הגנים הבוטניים רומברגפארק בדורטמונד חתמו על הסכם עם הגנים הבוטניים הלאומיים של סיישל על חילופי מדענים, מומחים וצוותים טכניים ועל סיוע הדדי בתחומי גננות, אקולוגיה, חינוך, שימור המגוון והמחקר.

## נציגויות דיפלומטיות
* סיישל אינה מיוצגת בגרמניה לא בדרג השגרירות ולא בדרג הקונסוליה.
* גרמניה מיוצגת בסיישל באמצעות שגרירותה בניירובי, קניה, ובנוסף מחזיקה קונסוליית כבוד בוויקטוריה.

## קישורים חיצוניים

* יחסי גרמניה–סיישל באתר משרד החוץ הפדרלי

## הערות שוליים

קטגוריה:ערכים ללא קטגוריות פיזיות - יחסי חוץ
לאסלו אויווארי

**לאסלו אויווארי** (בהונגרית: **Újvári László**; סגד, 23 ביולי 1900 – קולומבו, סרי לנקה, 24 בינואר 1940) היה עיתונאי, ומבקר יהודי-הונגרי, בנו של פטר אויווארי, אחיו של אימרה אויווארי.

## ביוגרפיה
אימרה אויווארי נולד במשפחה יהודית כבנם של פטר (פנחס לייב) אויווארי ושל ינקה פרנק. בסיום לימודיו בבתי הספר, החל לעבוד כעיתונאי. בשנת 1919, לאחר נפילת הרפובליקה הסובייטית ההונגרית, היגר לאוסטריה. בשנת 1923 עבד בעיתון ההונגרי בווינה (Bécsi Magyar Újság) ולאחר מכן בעיתון "העיתון" (Az Újság) בקלוז'. הוא חזר להונגריה בשנת 1926 ועבד עבור כתב העת "הסקירה החברתית" (Társadalmi Szemle) ו"תקופתנו" (Korunk) בקלוז'. ב-18 בפברואר 1932 התחתן בבודפשט עם אנה פרידמן, בתם של ארנולד פרידמן ושל תרזיה רוזנטל. בשנת 1936 התגרשו. 

ב-15 ביוני 1937 נישא בשנית לפסיכולוגית והפסיכואנליטיקאית אדית גימראי לודוביק בבודפשט. בשנת 1936 הגן על ארוסתו אדית גימראי כשהמשורר אטילה יוז'ף תקף אותה בשל אהבתו החד צדדית שהפסיכואנליטית התעלמה ממנו. המשורר תקף אותה בסכין ולאסלו אויווארי, ארוסה של אדית, ומאוחר יותר בעלה, הגן עליה. 

בפברואר 1939 שוב היגר אויווארי עם אשתו מהונגריה  בשל החוקים האנטי-יהודיים. כאנליטיקאית יהודייה קומוניסטית בשנת 1938, מצבה הפך לחסרת תקנה ומטופליה המשלמים נפסקו, ולכן הפסיקה את הפרקטיקה שלה. היא קיבלה תמיכה כלכלית מארנסט ג'ונס והיגרה עם בעלה אויווארי בעזרת האנליטיקאי ג'ון ריקמן האנגלי. הם יצאו מטריאסטה באוניה והתיישבו בסרי לנקה ב־8 בפברואר 1939. לאסלו אויווארי נפטר שם זמן לא רב לאחר מכן מסרטן הדם.

## ראו גם
* פאל גויאש: חייהם ויצירותיהם של סופרים הונגרים. איגוד הספרנים והארכיונאים. 1944-1939
* לקסיקון חדש של הספרות ההונגרית. עורך ראשי. פטר לאסלו. 1994.

## לקריאה נוספת
* לקסיקון ביוגרפי הונגרי
* אינדקס ביוגרפי

## הערות שוליים

קטגוריה:עיתונאים יהודים הונגרים
קטגוריה:מהגרים מהונגריה
קטגוריה:נפטרים מסרטן
קטגוריה:סגד: אישים
קטגוריה:מבקרי ספרות יהודים הונגרים
קטגוריה:משפחת אויווארי
קטגוריה:הונגרים שנולדו ב-1900
קטגוריה:הונגרים שנפטרו ב-1940
מרדכי דיעי

הרב **מרדכי דיעי** (כ"ה בשבט ה'תשי"ג, פברואר 1953 – י"ד בסיון ה'תשפ"א, 24 במאי 2021) היה רבה של חצור הגלילית.

## ביוגרפיה
מרדכי נולד לרב עזיזי דיעי רבה של חצור הגלילית, אשר עלה מתוניסיה שם היה מרבני ג'רבה. למד בבית ספר "חוני המעגל" בחצור הגלילית, בנעוריו למד בישיבת פורת יוסף אצל הרב יהודה צדקה והרב בן ציון אבא-שאול.

לאחר פטירת אביו בט"ו באדר תשנ"ט מונה לממלא מקומו ברבנות חצור הגלילית, והקים בה את מוסדות "שערי דעה" בהם ישיבה, כוללי אברכים בתי מדרש, ארגונים תורניים וארגוני חסד.

נפטר בי"ד בסיון ה'תשפ"א, מסרטן. הראשון לציון הרב יצחק יוסף השתתף בהלוויה, ונשא הספד.

בנו הרב עוזיאל דיעי מונה לממלא מקומו.

## קישורים חיצוניים
* 

קטגוריה:רבני ערים בישראל
קטגוריה:ראשי ישיבה ספרדיים
קטגוריה:רבנים חרדים ישראלים
קטגוריה:רבנים ספרדיים ישראלים
קטגוריה:בוגרי ישיבת פורת יוסף
קטגוריה:חצור הגלילית: אישים
קטגוריה:אישים ממוצא יהודי-תוניסאי
קטגוריה:ישראלים שנולדו ב-1953
קטגוריה:ישראלים שנפטרו ב-2021
יחסי אוגנדה – איחוד האמירויות הערביות

**יחסי אוגנדה–איחוד האמירויות הערביות** הם יחסים דיפלומטיים שבין אוגנדה לאיחוד האמירויות הערביות.

## יחסים כלכליים
בשנת 2019 סכום היצוא של אוגנדה לאיחוד האמירויות עמד על 1.74 מיליארד דולר כאשר זהב, טבק ופילה דג הם המוצרים העיקריים.

מנגד סכום היצוא של איחוד האמירויות לאוגנדה בשנת 2019 עמד רק על 256 מיליון דולר כאשר תרופות, מכוניות וטלפונים הם המוצרים העיקריים.

## נציגויות דיפלומטיות
* איחוד האמירויות מחזיקה באוגנדה שגרירות בקמפלה.
* אוגנדה מחזיקה באיחוד האמירויות שגרירות באבו דאבי.

## הערות שוליים

קטגוריה:ערכים ללא קטגוריות פיזיות - יחסי חוץ
תחנת קייבסקאיה (קו קולצביה)

**קייבסקאיה** (ברוסית: **Киевская**) היא תחנת הרכבת התחתית של מוסקבה בקו קולצביה.

תחנת קייבסקאיה נפתחה ב-14 במרץ 1954, והיא קרויה על שם תחנת הרכבת קייבסקי. 

התחנה ממוקמת ברובע דורוגומילובו, והיא מקושרת במעבר עם שתי תחנות בשם זהה, אחת בקו ארבטסקו פוקרובסקאיה, והשנייה בקו פיליובסקאיה.

זו היא התחנה היחידה בקו קולצביה, שלא ממוקמת במחוז האדמיניסטרטיבי המרכזי של מוסקבה.

## קישורים חיצוניים

## הערות שוליים

קייבסקאיה
קורט הוגו שניידר

**קורט הוגו שניידר**(באנגלית: **Kurt Hugo Schneider**; נולד ב-7 בספטמבר 1988) הוא זמר וכותב שירים אמריקאי. הוא זכה לתהילה בזכות היותו סלב אינטרנטי הידוע.

## חיים אישיים וקריירה
קורט הוגו שניידר נולד בבולטימור למשפחת אמנית ומתמטיקאי. הוא גדל בפרבר של פילדלפיה והיה שכן של סם שוי וביחד איתו למד בבית הספר.

לאחר סיום הלימודים בבית הספר, קורט שניידר למד באוניברסיטת ייל. בשנת 2010 הוא סיים אותה בהצטיינות וקיבל תואר במתמטיקה.

עוד בהיותו תלמיד בית הספר קורט הוגו שניידר שיתף פעולה עם סם שוי. בשנת 2009 הם לראשונה פרסמו סרטון ביוטיוב. ביחד עם סם שוי הם הכינו מספר מחזורת שירים ידועים. מחרוזת על שירי מייקל ג'קסון זכתה ל-34 מיליון צפיות. בעקבות ההצלחה, הם החליטו ליצור סרטון עם שירים שנכתבו על ידיים ובשנת 2013 פורסם אלבום הראשון.

קורט הוגו שניידר משתף פעולה עם אמנים נוספים כמו מיילי סיירוס, אליסון ויליאמס, MAX ועוד.

בשנת 2011 הוא השתתף בהופעה שכולה עברה ביוטיוב בהשתתפות טיפני אלוורד, ג'נה רוז ג'וזף וינסנט.

בשנת 2021 הוא הוציא גרסת כיסוי לשיר "Drivers License" ביחד עם מדילין ביילי.

קורט שניידר שחמטאי חובב ומחזיק בתואר "אמן". הוא היה חבר של נבחרת באוניברסיטה.

## קישורים חיצוניים

* 

קטגוריה:פעילי אינטרנט אמריקאים
קטגוריה:פסנתרנים אמריקאים
קטגוריה:בוגרי אוניברסיטת ייל
קטגוריה:יוטיוברים אמריקאים
קטגוריה:אמריקאים שנולדו ב-1988
אליפות ישראל באתלטיקה 2021

**אליפות ישראל ה-85 באתלטיקה** נערכה בין ה-13 ל-14 ביוני 2021 באצטדיון הדר יוסף שבתל אביב.
## תוצאות נשים
### מקצועות המסלול

### מקצועות השדה

## תוצאות גברים
### מקצועות המסלול

### מקצועות השדה

## קישורים חיצוניים
*אליפות ישראל באתלטיקה 2021, כתבה באתר של איגוד האתלטיקה בישראל, 10 ביוני 2021.

## הערות שוליים

קטגוריה:אליפויות ישראל באתלטיקה
קטגוריה:תל אביב-יפו: תחרויות אתלטיקה
קטגוריה:2021 בישראל: ספורט
ברכת שחלק מחכמתו ליראיו

**ברכת שחלק מחכמתו ליראיו** היא ברכה המשתייכת לברכות הראייה הנאמרת בעת ראיית חכם מחכמי ישראל, שהוא חכם גדול ובקי בכל מכמני התורה.

## מקור הברכה
ברכה זו נזכרה כבר בתלמוד במסכת ברכות: .

לדעת הרמב"ם בשתי הברכות הנוסח הוא "שנתן מחכמתו".

## באור הברכה
הטעם שעל בחכמי ישראל אומר **"שחלק"**, ובחכמי אומות העולם אומר **"שנתן"**, מבאר הבית יוסף מפני שישראל ההולכים בדרכי ה' ועושים את מצותיו, הרי הם כחלק מהשם יתברך. אבל אומות העולם שרחוקים מה', הריהם כמו שנתן להם מתנה מנכסיו ואינם חלק ממנו.

## אמירת הברכה כיום
הפוסקים חלוקים בדעתם האם ברכה זו נוהגת אף בימינו:
יש שכתבו שאין לברך ברכה זו בזמן הזה בשם ומלכות, כי לא נתקנה ברכה זו אלא על חכמי ישראל שהיו בזמן התלמוד והקרובים לזמנם, שהייתה חכמתם בתורה גדולה הרבה מאד.

לעומת זאת רוב הפוסקים סוברים שיש לברך ברכה זו גם על חכם בזמננו הבקיא בהוראת הלכה למעשה בכל חלקי התורה.

ואכן כך נהגו רבנים שונים, שבירכו ברכה זו כשפגשו בגדולי הדור שהיו מפורסמים בחכמתם.

אף בימינו התפרסמו מספר מקרים שרבנים בירכו ברכה זו על חכמים מפורסמים, מסופר כי הרבנים משה שמואל שפירא ושריה דבליצקי ברכו ברכה זו על הראשון לציון עובדיה יוסף.

## לקריאה נוספת
* יחזקאל מושקוביץ, **ברכת חכמים - בעניין ברכת ברוך שחלק מחכמתו ליראיו בזמן הזה**, בני ברק, תשפ"ד.

## קישורים חיצוניים
* 

## הערות שוליים

קטגוריה:ברכות הראייה
אוטומובילי פינינפארינה

**אוטומובילי פינינפארינה GmbH** (באנגלית: **Automobili Pininfarina GmbH**) היא יצרנית מכוניות על חשמליות, שבסיסה במינכן שבגרמניה. היא הוקמה על ידי חברת פינינפארינה בשנת 2018. אוטומובילי פינינפארינה הוצגה ב-13 באפריל 2018 ברומא, לרגל האליפות הראשונה בפורמולה E. מנכ"ל החברה הנוכחי הוא פר סוונטסון.

בשנת 2019 הציגה את מכונית העל הראשונה שלה פינינפארינה בטיסטה.

## היסטוריה
בשנת 2014 רכשה קבוצת מהינדה את פינינפארינה, שהעניקה למהינדה זכויות על שמה. בפברואר 2018, מייקל פראשקה, מנהל אאודי הודו לשעבר, יעמוד בראש פרויקט חדש של מהינדה. פרויקט זה הפך מאוחר יותר לאוטומובילי פינינפארינה, בעת חשיפת המותג אמר יו"ר פינינפארינה, פאולו פינינפארינה, כי "*הפרויקט הזה עזר לי ולמשפחתי להגשים את חלומו של סבי, לראות מכוניות חדשניות יוצאות דופן, ממותגות אך ורק *'פינינפארינה*' על הכבישים*".

ב-18 באפריל 2018 הכריזה פינינפארינה כי לוקה בורגוגנו יהיה מנהל העיצוב הראשי של החברה, במקביל הכריזה כי היא תייצר עד שנת 2020 מכונית על עם 0 פליטות (הכוונה למכונית חשמלית).

ב-28 בספטמבר הרכיזה החברה על שותפות הטכנית שלה עם רימאק אוטומובילי, שתייצר את מערכת ההנעה והסוללות למכונית שלה.

ב-27 בנובמבר 2018 הכריזה החברה כי תשקיע 20 מיליון אירו בפינינפארינה SpA עבור שירותה עם חברת PURA, המבטיחה איזון בין עיצוב להנדסה.

## דגמים
ממוזער|פינינפארינה בטיסטה, בתערוכת ז'נבה 2019

### פינינפארינה בטיסטה

פינינפארינה בטיסטה היא מכונית על חשמלית שהוצגה בתערוכת הרכב של ז'נבה במרץ 2019. היא קרויה על שמו של מייסד פינינפארינה, בטיסטה פינינפארינה. היא כוללת ארבעה מנועים חשמליים המספקים כ-1900 כ"ס. היא מאיצה מ-0 ל-100 קמ"ש בתוך 1.9 שניות ומגיעה למהירות מרבית של 350 קמ"ש. הסוללה בקיבולת 120 קוט"ש ומאפשרת טווח נסיעה חשמלי של 450 ק"מ. שמה היה אמור להיות "PF0" אך לבסוף שמה שונה ל"בטיסטה".

## קישורים חיצוניים

* 

* TG’s guide to coachbuilders: Pininfarina, באתר טופ גיר

## הערות שוליים

*
קטגוריה:יצרני רכב איטלקיים
קטגוריה:יצרני רכבי יוקרה
קטגוריה:יצרני רכבי ספורט
קטגוריה:יצרני מכוניות חשמליות
הכוכב הגדול של הצלב הגדול של צלב הברזל

**הכוכב הגדול של הצלב הגדול של צלב הברזל** (בגרמנית: **Stern zum Großkreuz des Eisernen Kreuzes**) היה העיטור הצבאי הגבוה ביותר של ממלכת פרוסיה והקיסרות הגרמנית. זה נחשב עיטור בכיר לצלב הגדול של צלב הברזל.

## היסטוריה
הכוכב הגדול של הצלב הגדול של צלב הברזל הוענק לגנרלים המצטיינים ביותר שביצעו מעשי הנהגה לטובת המדינה הפרוסית והגרמנית המאוחרת יותר. הוא הוענק רק פעמיים, בהפרש של מאה שנה, לפילדמרשל גבהרד לברכט פון בליכר בשנת 1815 על חלקו בניצחון על נפוליאון בקרב ווטרלו, ולפילדמרשל פאול פון הינדנבורג ב-25 במרץ 1918 על התנהלותו במהלך מתקפת האביב בשנת 1918.  הינדנבורג קיבל את הצלב הגדול של צלב הברזל ב-9 בדצמבר 1916.

העיטור היה ידוע בכינויו "הכוכב של בליכר" (**Blücherstern**) על שם מקבלו הראשון. 

גרסת מלחמת העולם השנייה של הכוכב תוכננה, אך מעולם לא הוענקה רשמית.  לאחר ניצחון בעלות הברית במאי 1945, תפס צבא ארצות הברית את האב-טיפוס היחיד הידוע, שאוחסן בבונקר. כעת הוא חלק מאוסף המוזיאון של האקדמיה הצבאית של ארצות הברית בווסט פוינט, ניו יורק. 

## גלריה

BmBlücherstern.jpg|גרסת העיטור משנת 1813
1914GrandCrossStar.jpg|גרסת העיטור משנת 1914
Голям кръст на Железния кръст.jpg|גרסת העיטור משנת 1939


## לקריאה נוספת

* 
* 
* 


## קישורים חיצוניים

## הערות שוליים

קטגוריה:פרוסיה: אותות ועיטורים צבאיים
גילת בנט

**גילת בנט** (נולדה ב-12 במאי 1977) היא רעיית ראש ממשלת ישראל ה-13 נפתלי בנט. מגדנאית ומדריכת הורים במקצועה.

## ביוגרפיה
בנט נולדה בשם **גילת אתל עינב** ברמת השרון למשה ולברכה וגדלה במושב כפר אוריה כחילונית. היא למדה בתיכון האקדמיה למוסיקה ולמחול בירושלים, בו התמקדה בלימודי בלט. שירתה בצה"ל כמש"קית חינוך בעמותה להנחלת מורשת הצנחנים, אז פגשה בנפתלי בנט, אותו הזמינה להרצות בפני חייליה. לאחר שחרורה מצה"ל למדה מגדנאות ועבדה במקצוע.

נישאה לנפתלי בנט ב-1999, בעת שהיה סטודנט למשפטים באוניברסיטה העברית, ולאחר נישואיהם התגוררו בירושלים ובבית אריה. עם התפתחות חברת ההזנק סאיוטה אותה ניהל בנט, עברו בני הזוג לניו יורק ושם התגוררו כחמש שנים. בניו יורק גילת למדה במכון הקולינרי הצרפתי ועבדה כשפית קינוחים במספר מסעדות.

לאחר חזרתם של בני הזוג לישראל, פתחה בכפר סבא מפעל גלידה בשם "Gilati", אולם מכרה אותו עם הולדת בנם הבכור. בהמשך, הוסמכה במכון אדלר כמדריכת הורים וכיועצת שינה, מקצועות בהם היא עוסקת כיום.

בתחילת 2020 הגישו נגדה איתמר בן גביר ומפלגת עוצמה יהודית תביעת דיבה, על שפרסמה פוסט לפיו פעילי "עוצמה יהודית" פרצו לביתה במהלך מערכת הבחירות. התביעה הסתיימה בפשרה לפיה שילמה בנט לבן גביר 35,000 ש"ח, שיועברו כתרומה למטרה מוסכמת.

## אשת ראש הממשלה

בנט הפכה לאשת ראש הממשלה ב-13 ביוני 2021, עם כינון ממשלת ישראל השלושים ושש והשבעת בעלה כראש ממשלת ישראל.

בנובמבר 2021 הופיעה לראשונה כאשת ראש הממשלה באירוע לציון יום המאבק הבינלאומי למניעת אלימות נגד נשים שנערך במשכן הכנסת. בנאומה הדגישה את הצורך במניעה מוקדמת של המקרים.

בפברואר 2022 נאמה בטקס יום האישה בכנסת ודיברה על הגשמתה העצמית כאישה עם קריירה וילדים. כהונתו של נפתלי בנט כראש ממשלה הסתיימה ב-30 ביוני של אותה שנה.

## חיים אישיים
[ממוזער|גילת עם בעלה, [נפתלי בנט]]
בני הזוג בנט מתגוררים ברעננה והם הורים לארבעה ילדים. בנם הבכור נקרא יוני, על שמו של סא"ל יוני נתניהו, וצעיר בניהם קרוי דוד עמנואל, על שם סא"ל עמנואל מורנו, ידיד קרוב של בנט ששירת איתו בסיירת מטכ"ל.

על הגבולות שהציבה לאורח החיים הדתי, אמרה: "הגבולות שלי עוברים בזה שאני אמשיך להיות כמו שאני, אני אוכל להמשיך ללבוש מכנסיים אבל אני לא שמה כיסוי ראש. זה דבר שניסיתי כמה פעמים לעשות ועדיין לא הגעתי לנקודה שאני מתחברת לזה מספיק".

## קישורים חיצוניים

* 
* 
* 

## הערות שוליים

קטגוריה:בוגרות התיכון שליד האקדמיה למוסיקה ולמחול בירושלים
קטגוריה:בוגרי התיכון שליד האקדמיה למוסיקה ולמחול בירושלים
קטגוריה:בני זוג של חברי הכנסת
קטגוריה:בני זוג של שרי ממשלת ישראל
קטגוריה:בנות זוג של שרי ממשלת ישראל
קטגוריה:רמת השרון: אישים
קטגוריה:שפיות ישראליות
קטגוריה:מגדנאים ישראלים
קטגוריה:נפתלי בנט
קטגוריה:משפחת בנט
קטגוריה:בני זוג של ראשי ממשלת ישראל
קטגוריה:חוזרות בתשובה
קטגוריה:רעננה: אישים
קטגוריה:כפר אוריה: אישים
קטגוריה:ישראליות שנולדו ב-1977
קטגוריה:ישראלים שנולדו ב-1977
פסגת אלדריג'

**פסגת אלדריג**' (באנגלית: **Bennett Nunataks**) היא נונאטק (פסגה חשופה מקרח) ברכס אוהיו, בהרי הורליק, בארץ מרי בירד שבאנטארקטיקה.

הפסגה מהווה את הקצה המערבי ביותר של רכס אוהיו.

גובה הפסגה 1,834 מטרים מעל פני הים; פסגת אלדריג' היא הפסגה ה-2,075 בגובהה באנטארקטיקה.

הפסגה מורכבת מסלעי גרניט בלבד.

## היסטוריה
### גילוי ומיפוי הפסגה

הפסגה נסקרה לראשונה על ידי משלחת חציית הרי הורליק (Horlick Mountains Traverse party) מטעם התוכנית האנטארקטית של ארצות הברית בדצמבר 1958 (בקיץ האנטארקטי).

### מקור השם

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של הנרי מ. אלדריג' (Henry M. Eldridge), קרטוגרף אנטארקטיקה, במחלקת המפות המיוחדות (Branch of Special Maps) של הסקר הגאולוגי של ארצות הברית.

## לקריאה נוספת

• LONG, William Ellis (1930), **[https://etd.ohiolink.edu/apexprod/rws_etd/send_file/send?accession=osu1486565600561055&disposition=inline THE STRATIGRAPHY OF THE OHIO RANGE, ANTARCTICA]**, The Ohio State University

## קישורים חיצוניים

* פסגת אלדריג' באתר הסקר הגאולוגי של ארצות הברית
* פסגת אלדריג' באתר הגאזט האנטארקטי של ממשלת אוסטרליה
* פסגת אלדריג' באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת אלדריג'
* מזג אוויר נוכחי עדכני בפסגת אלדריג' (לרבות זמני שקיעת/זריחת שמש/ירח עדכניים)
** תחזית מזג אוויר עדכנית ארוכת טווח עבור פסגת אלדריג'
** נתוני מזג אוויר היסטוריים עבור פסגת אלדריג'
** סטטיסטיקות מזג אוויר עבור פסגת אלדריג'

## הערות שוליים

אלדריג'
בוגאטי לה וואטור נואר

**בוגאטי לה וואטור נואר** (באנגלית: **Bugatti La Voiture Noire**; באופן מילולי: "**המכונית השחורה**") היא מכונית על במרכב קופה, שיוצרה על ידי בוגאטי לציון 110 שנים להולדתו של מייסד בוגאטי, אטורה בוגאטי. היא הוצגה כמכונית קונספט ללא מנוע בתערוכת הרכב הבינלאומית של ז'נבה במרץ 2019.

היא נמכרה לפרדיננד פיך, לשעבר נשיא קבוצת פולקסווגן, הידוע באוסף המכוניות המיוחדות שלו, בתמורה ל-12.5 מיליון דולר. גרסה סופית הוצגה ב-3 ביוני 2021.

## היסטוריה
היא עוצבה על ידי אֶטיֶין סָלוֹמֶה, בהשראת בוגאטי שירון, וכוללת תכונות עיצוב רבות של בוגאטי סוג 57 SC אטלנטיק, אשר נבנתה בין השנים 1936 ל-1938.

היא הוצגה ללא מנוע כמכונית קונספט בז'נבה ב-2019, וביוני 2021 הוצגה הגרסת הייצור.

## מפרט טכני
היא כוללת מנוע בנזין בנפח 8.0 ליטר עם ארבעה מגדשי טורבו המספקים  ומומנט מרבי של 163.2 קג"מ. תיבת הילוכים אוטומטית בעלת שבעה הילוכים. היא מאיצה מ-0 ל-100 קמ"ש בתוך 2.4 שניות ומגיעה למהירות מרבית של .

## גלריה

קובץ:Bugatti La Voiture Noire, GIMS 2019, Le Grand-Saconnex (GIMS0950).jpg|לה וואטור נואר בתערוכת ז'נבה בשנת 2019
קובץ:Bugatti La Voiture Noire, GIMS 2019, Le Grand-Saconnex (GIMS0948).jpg|שישה אגזוזים
קובץ:Festival automobile international 2020 - Bugatti La Voiture Noire - 005.jpg|לה וואטור נואר בתצוגה


## קישורים חיצוניים

## הערות שוליים

לה וואטור נואר
קטגוריה:מכוניות על
קטגוריה:מכוניות קונספט
קטגוריה:מכוניות קופה
קטגוריה:כלי רכב המיוצרים בצרפת
קטגוריה:דגמי מכוניות שהושקו ב-2019
בית הספר בית חנה

**בית הספר בית חנה** הוא רשת של בתי חינוך לבנות הגדול והמרכזי של חסידות חב"ד בירושלים, הכולל תיכון ובית ספר יסודי ממלכתי דתי ולומדים בהם כ-860 תלמידות.

## בית הספר היסודי
בית הספר הוקם לקראת שנת הלימודים תשכ"ו (1965) לזכר הרבנית חנה שניאורסון, אמו של הרבי מלובביץ', על ידי עסקני חב"ד בירושלים, הרבנים עזריאל זליג סלונים, אברהם חנוך גליצנשטיין וטוביה בלוי. מטרת הקמתו הייתה להעניק חינוך לבנות חב"ד בירושלים על פי הדגשים שחשובים לתנועה חסידית זו.

בית הספר היה כעשרים שנה בבעלות הנהלת "מוסדות חינוך חב"ד" עד שבעקבות קשיים תקציביים בשנת תשמ"ה (1985), הועבר לבעלות משרד החינוך כבית ספר ממלכתי דתי. בית הספר שכן באותן שנים ברחוב דוד ילין בירושלים, במשך שנים חלקו את מבנה בית הספר עם בית ספר "נוות ישראל" של תנועת ש"ס. עם התרחבות הקהילה בירושלים הוקמה חטיבה צעירה ברמת שלמה בה למדו הבנות מצפון העיר. בשנת תש"ע (2009) שוּכן בבניין חדש בשכונת רמת שלמה.

בית הספר משרת אוכלוסיות מכל שכונות ירושלים, ומהיישובים הסמוכים. כיום מונה בית הספר כ-600 תלמידות בכיתות א' עד ח', כשלוש כיתות בשכבה.

### צוות בית הספר
צוות ההוראה מונה כחמישים מורות, ביניהן מורות לחינוך מיוחד. בתחום בריאות הנפש, פועלת בבית הספר יועצת חינוכית ופסיכולוגית בית הספר היא שרה נתניהו.

כל הצוות רכש את מקצוע וההסמכה בהוראה ובכל תחומיו במסגרת דתית, בסמינרים במכללות ובאוניברסיטאות.

עד שנת תשנ"ח (1998) נוהל בית הספר על ידי סימה רלב"ג וכיום מתנהל על ידי רבקה בלוי.

## בית הספר תיכון

בית הספר נפתח לקראת שנת תשל"ד (ספטמבר 1973) כחטיבה עליונה עבור תלמידות המחזור הראשון של בוגרות בית הספר היסודי בית חנה בירושלים שנוסד 8 שנים קודם. בית הספר נוסד על ידי הרב טוביה בלוי, שמכהן כ"ראש מוסד" גם כיום.

בשנתיים הראשונות להקמת בית הספר שכנו 2 כיתות (ט'+ י') בדירה שכורה ברחוב נחום במרכז ירושלים, בשנת תשל"ו (1975) עבר בית הספר, שמנה אז 3 כיתות (ט-יא), לקומה שנייה בתוך מבנה בית כנסת חב"ד בשכונת סנהדריה. בשנה שלאחריה (תשל"ז, 1977) הקצתה עיריית ירושלים לבית הספר חצי קומה בבית יהודיוף-חפץ ברחוב עזרא המכונה 'הארמון של המשיח' ובמשך הזמן קיבל גם את המחצית השנייה של הקומה (קומת קרקע) ועם התרחבותו נוספו אליו כיתות במבנים סמוכים. בית הספר שכן במקום זה עד שנת תשס"א (2000). בשנת תשס"ב (2001) עבר לבניין הנוכחי ברחוב שמעון הצדיק 23 בירושלים.

## קישורים חיצוניים
* אתר בית ספר היסודי
* אתר בית ספר התיכון

## הערות שוליים

בית חנה
בית חנה
קטגוריה:ארגוני חב"ד
בורג' בונעאמה

**בורג' בונעאמה** (**برج بونعامة),** היא עיירה קטנה והררית, המונה כ־25,000 תושבים בלב הרי אוארסניס בצפון מערב אלג'יריה. זו למעשה פרובינציית המחוז של *טיסמסילט*. העיירה הייתה ידועה בשם "*מולייר*" בתקופת הכיבוש הצרפתי באלג'יריה (1830–1962), ולאחר מכן בשם "*בני הנדל*" עד 1975.

העיר מתנשאת לגובה 1098 מ' מעל פני הים והיא מחוברת *לסיד עאמר* (לה גרנד פיק) של הרי אוארסניס, המתנשא ל-1985 מ'.

## היסטוריה
לאחר קבלת העצמאות מצרפת, אימצה העיר את השם *בני הנדל*, שהיה שבט ברברי שחי באזור לפני כמה מאות שנים. לאחר 1975 העיר קיבלה את שמה הנוכחי, בורג' בונעאמה, לזכר השהיד סי מחמד בונעאמה (הידוע גם בשם ג'ילאלי בונעאמה) שנולד בעיר בשנת 1926, ומי שהיה ראש המפקדה הרביעית של החזית לשחרור לאומי של אלג'יריה במהלך מלחמת העצמאות של אלג'יריה נגד צבא צרפת, (1954–1962) . בונעאמה נהרג בבלידה ב־8 באוגוסט 1961. בורג' בונעאמה הייתה חלק ממחוזות צרפת, אוראן במהלך הכיבוש הצרפתי, ולאחר העצמאות הצטרפה *לאל-אסנם* (כיום שלף-**Chlef**) .

עם שינוי השם בשנת 1975, היא הצטרפה למחוז של העיר *טיארת*, לפני שהפכה לחלק מהמחוז של טיסמסילט אשר נוצרה במהלך חלוקה מחדש מנהלית בשנת 1984.

## לקריאה נוספת
* יחסי אלג'יריה-צרפת
* Weather Bordj Bounaama
* בורדג' בונאמה - בפייסבוק

## קישורים חיצוניים

* mindat.org - על בורדג' בונאמה
* DBcitycom
* מקומות מומלצים - בורדג' בואמה

## הערות שוליים

קטגוריה:אלג'יריה: גאוגרפיה
קטגוריה:אלג'יריה: ערים